1. ΑΝΑΓΚ. ΝΟΜΟΣ υπ’ αριθ. 759 της 27 Ιουν./ 6 Ιουλ. 1937 Περί προστασίας επαγγελμάτων τινών και τροποποιήσεως διατάξεών τινων εργατικών τινών νόμων. Άρθρ.1.-1.Εφεξής ουδείς δύναται να ασκήση το επάγγελμα του φοροτεχνικού υπαλλήλου δια λογαριασμόν εταιρίας ή νομικού προσώπου δημοσίου δικαίου, δήμου ή κοινότητος, εφ’ όσον δεν έχει εφοδιασθή δι’ επαγγελματικού βιβλιαρίου χορηγουμένου παρ’ ειδικής επιτροπής. 2.Οι φοροτεχνικοί υπάλληλοι θεωρούνται ως προς την σχέσιν εργασίας ως ιδιωτικοί υπάλληλοι και υπάγονται εις τας διατάξεις του Νόμ. 2112 περί καταγγελίας συμβάσεως εργασίας ως ετροποποιήθη μεταγενεστέρως. 3.Δια Β. Δ/τος εκδοθησομένου προτάσει των Υπουργών Εσωτερικών και Οικονομικών και του Υφυπουργού Εργασίας θέλουσι κανονισθή τα της συνθέσεως της επιτροπής της παρ. 1 του παρόντος, τα της χορηγήσεως των επαγγελματικών βιβλιαρίων, τα προσόντα και αι προϋποθέσεις προς απόκτησιν αυτών και το ανώτατον όριον χορηγήσεων κατά περιφερείας, βιβλιαρίων, ως και αι περιπτώσεις αφαιρέσεως αυτού. Εξεδόθη το β. Δ. 15/21 Δεκ. 1937 (ΦΕΚ α΄ 516) περί χορηγήσεως επαγγελ. βιβλιαρίου εις φοροτεχνικούς υπαλλήλους, τροποποιηθέν δια των Β. Δ. 16/22 Ιουν. 1939 και 27 Μαρτ. / 1 Απρ. 1940. Άρθρ.2.-Απαγορεύεται η χρησιμοποίησις κατ’ οίκον, ως υπηρετών, προσώπων μη συμπληρωσάντων το 14ον έτος της ηλικίας των και μη εφωδιασμένων δια βιβλιαρίων υγείας. Η χορήγησις των βιβλιαρίων τούτων ενεργείται παρά του επιθεωρητού ή επόπτου εργασίας απαραιτήτως θεωρουμένων υπό της αστυνομικής αρχής και εν ελλείψει τούτων παρά των κατά τόπους αστυνομικών αρχών κατά τας διατάξεις του άρθρ. 7 του υπ’ αριθ. 199/1936 Α. Νόμου. Άρθρ.3.-Δια Β. Δ/των εκδιδομένων προτάσει του Υφυπουργού Εργασίας μετά σύμφωνον γνώμην του Συμβουλίου Εργασίας και γνώμην επιτροπής αποτελουμένης υπό του νομάρχου, διευθυντού αστυνομίας και αντιπροσώπου του οικείου επαγγέλματος οριζομένου υπό της οργανώσεώς του, δύνανται ωρισμέναι κατηγορίαι επαγγελμάτων να θεωρώνται κεκορεσμέναι εις ωρισμένας ή απάσας τας περιφερείας της Επικρατείας και να απαγορεύηται η ίδρυσις εφ’ ωρισμένον χρόνον νέων καταστημάτων. Δια των αυτών Δ/των ορίζεται και πάσα ετέρα λεπτομέρεια αναγκαία δια την εφαμρογήν της διατάξεως ταύτης (χορήγησις επαγγελματικών βιβλιαρίων, ίδρυσις υποκαταστημάτων, μεταφορά καταστημάτων, σύστασις επιτροπής χορηγήσεως βιβλιαρίων, τρόπος λειτουργίας αυτής κ.λπ.). Εις εκτέλεσιν του άρθρ. 3 εξεδόθησαν: α)Β. Δ. 1/4 Ιουλ. 1940 περί κηρύξεως ως κεκορεσμένου του επαγγέλματος του καταστηματάρχου τυπογράφου Αθηνών και Πειραιώς. β)Β. Δ. της 24 Οκτ. / 5 Νοεμ. 1940 περί κηρύξεως ως κεκορεσμένου του επαγγέλματος του καταστηματάρχου αδειούχου πρατηρίου λιανικής πωλήσεως βενζίνης και πετρελαίου εν Πάτραις. (Αντί για τη σελ. 365) Σελ. 365(α) Τεύχος 1297 Σελ. 107 Προϋποθέσεις άσκησης διαφόρων επαγγελμάτων 15.Ο.α.1 γ)Κ. Δ. 19/23 Ιουλ. 1941 περί κηρύξεως ως κεκορεσμένου του επαγγέλματος του καταστηματάρχου αμαξοκαρροποιού εν Αθήναις και Πειραιεί. δ)Κ. Δ. 19/24 Ιουλ. 1941 περί κηρύξεως ως κεκορεσμένου του επαγγέλματος του βιοτέχνου κασσιτερωτού, εν Αθήναις και Πειραιεί. ε)Κ. Δ. 30 Αυγ. / 8 Σεπτ. 1944 περί κηρύξεως ως κεκορεσμένου του επαγγέλματος εργολάβου κηδειών Αθηνών (ΦΕΚ α΄ 188). Άρθρ.4.-Πάσα παράβασις των διατάξεων του παρόντος Νόμου και των εις εκτέλεσιν τούτου εκδοθησομένων Β. Δ/των και πράξεως της διοικήσεως τιμωρείται κατά τας διατάξεις του άρθρ. 3 του Νόμ. ΓπΛΔ΄ ως ετροποποιήθη μεταγενεστέρως και εκδικάζεται βάσει των διατάξεων του Ν.Δ. της 22 Νοεμ. 1923 περί αμέσου εκδικάσεως πλημμελημάτων τινών επ’ αυτοφώρω. Άρθρ.5.-(Αντικαθίσταται το άρθρ. 5 του Α. Ν. 199/1936 και το άρθρ. 10 του Α. Ν. 547/1937). 